

**Gradsko vijeće**

KLASA:944-01/18-01/08

URBROJ:2186/18-02/1-18-1

Ludbreg, 12. rujna 2018. g. ***P R I J E D L O G***

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18), Gradsko vijeće Grada Ludbrega na 9. sjednici održanoj 12. rujna 2018. g., donosi slijedeće

###### R J E Š E N J E

***o raspisivanju natječaja za prodaju zemljišta***

***u „Gospodarskoj zoni sjever“ u Ludbregu***

**PREDMET NATJEČAJA**

## Članak 1.

(1) Raspisuje se javni natječaj za prikupljanje pisanih ponuda za prodaju **zemljišta u „Gospodarskoj zoni sjever“ u Ludbregu**, i to:

1. **čkbr. 394** – oranica Rakitje od **16246 m2**, upisana u zk.ul.br. 2502 k.o. Ludbreg,
2. **čkbr. 391** – oranica Rakitje od **14039 m2**, upisana u zk.ul.br. 2945 k.o. Ludbreg.

(2) **U pogledu čestica pod rednim brojem 1. i 2., ponuda se može istaknuti** za pojedinu od tih dviju čestica, ili za obje čestice s obzirom da je moguće spajanje ovih čestica u veću građevnu parcelu.

**POČETNI IZNOS KUPOPRODAJNE CIJENE**

**Članak 2.**

Početni iznos kupoprodajne cijene predmetnog zemljišta iznosi **100,00 kn/m2, odnosno ukupno početni iznos kupoprodajne cijene iznosi za:**

1. **čkbr. 394 – 1.624.600,00 kn,**
2. **čkbr. 391 – 1.403.900,00 kn.**

**ROK ZA PODNOŠENJE PONUDA**

**Članak 3.**

(1) Natječaj se provodi u krugovima do prodaje navedenih nekretnina.

(2) Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

(3) Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnijih ponuda.

**JAMSTVO KOD PODNOŠENJA PONUDE**

**Članak 4.**

(1) Kao garanciju ozbiljnosti ponude, svaki je ponuditelj dužan položiti **jamčevinu u iznosu od 10%** od početnog iznosa kupoprodajne cijene istaknute u ovom natječaju.

(2) Jamčevina se uplaćuje u korist Proračuna Grada Ludbrega IBAN HR1823600001824400005, poziv na broj HR68 7757-OIB, te se obračunava u ukupni iznos cijene.

(3) Ponuditelju koji ne uspije svojom ponudom, uplaćena će se jamčevina vratiti odmah po odabiru najpovoljnije ponude.

(4) Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**UPUTE ZA SASTAVLJANJE PONUDE**

**Članak 5.**

(1) Ponuditelji mogu biti domaća i strana trgovačka društva ili obrti ako ispunjavaju zakonom predviđene uvjete za stjecanje prava vlasništva.

(2) Ponude se dostavljaju u zatvorenim omotnicama na adresu: Grad Ludbreg, Trg Sv. Trojstva 14, Ludbreg, s naznakom na omotnici »ZA NATJEČAJ – PRODAJA ZEMLJIŠTA U „GZS“ U LUDBREGU» – NE OTVARAJ«.

(3) **Ponuda na natječaj treba sadržavati:**

1. naziv ponuditelja, sjedište i OIB,
2. oznaka nekretnina za koje se dostavlja ponuda,
3. visina ponuđene kupoprodajne cijene,
4. potpis i pečat ponuditelja.

(4) **Uz ponudu se kao dokaz sposobnosti natjecatelja prilaže:**

1. poslovni plan koji sadrži: vrstu objekta/objekata koji se planiraju graditi na kupljenom zemljištu, opis proizvodnog procesa koji će se obavljati na kupljenom zemljištu, visinu i izvor planiranog ulaganja u gradnju i opremanje prostora, planiran rok za dovršetak poslovnog objekta/objekata, točan broj novih radnika koji se planiraju zaposliti vezano uz kupljeno zemljište,
2. izvod iz registra Trgovačkog suda za pravne osobe, odnosno za obrtnike izvadak iz Obrtnog registra, te ovjereni prijevod izvornika isprave o registraciji tvrtke u matičnoj državi (za stranu pravnu osobu ili stranog obrtnika ako im je dozvoljeno stjecanje nekretnina u RH),
3. potvrda Grada Ludbrega da ponuditelj nema nepodmirenih dospjelih obveza prema Gradu Ludbregu (ne starija od 30 dana od dana podnošenja ponude),
4. potvrdu Hrvatskog zavoda za mirovinsko osiguranje o ukupnom broju zaposlenih (ne starija od 30 dana od dana podnošenja ponude)
5. BON-1 (podaci o bonitetu) za posljednju obrađenu poslovnu godinu i BON-2 (podaci o solventnosti), ne stariji od 30 dana od dana podnošenja ponude – za trgovačka društva, odnosno BON-2 ne stariji od 30 dana od dana podnošenja ponude – za obrtnika,
6. dokaz o uplaćenoj jamčevini,
7. upravna pristojba (biljezi) od 20,00 kn.

(5) Neće se razmatrati nepravovremene i nepotpune ponude, te ponude osoba koja imaju nepodmirenih obveza (komunalne naknade, komunalnog doprinosa, obveze izgradnje objekata i sl.) prema Gradu Ludbregu.

**OTVARANJE PONUDA**

**Članak 6.**

(1) Podnositelji ponuda mogu prisustvovati otvaranju ponuda ako to navedu na omotnici u kojoj se nalazi ponuda.

(2) Otvaranje zaprimljenih ponuda izvršit će Komisija za imovinsko-pravna pitanja Grada Ludbrega a odluku o odabiru najpovoljnijeg ponuditelja donosi Gradsko vijeće.

**KRITERIJI ZA ODABIR NAJPOVOLJNIJE PONUDE**

**Članak 7.**

(1) Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

(2) U slučaju da dva ili više ponuditelja ponude isti iznos cijene za istu česticu, usmenim će se nadmetanjem između tih ponuditelja utvrditi najpovoljnija ponuda, a najmanji iznos za koji se ponuda može povećati je 1.000,00 kn.

(3) Ako za čestice pod rednim 2. i 3. u istom natječajnom krugu pristigne prihvatljiva ponuda za kupnju jedne od tih čestica i prihvatljiva ponuda za kupnju obje čestice, samo će se potonja ponuda uzeti u razmatranje za odabir najpovoljnije ponude.

**POGODNOSTI ZA PONUDITELJA**

**Članak 8.**

(1) Najpovoljniji ponuditelj **ostvaruje u djelomičnom ili potpunom iznosu oslobođenje od plaćanja komunalne naknade** sukladno Odluci o poticajnim mjerama za razvoj poduzetništva na području Grada Ludbrega („Službeni vjesnik Varaždinske županije“, br. 8/2011. i 12/2018.).

(2) Sukladno Programu mjera poticanja razvoja poduzetništva na području Grada Ludbrega za razdoblje 2018.-2020. g. („Službeni vjesnik Varaždinske županije“, br. 12/2018.), prilikom sklapanja kupoprodajnog ugovora odabrani ponuditelj dužan je uplatiti Gradu Ludbregu **najmanje** **50% od ponuđenog iznosa kupoprodajne cijene**.

(3) **Plaćanje preostalog dijela neplaćenog iznosa kupoprodajne cijene zavisi od broja novozaposlenih osoba** tako da se kupac zemljišta oslobađa plaćanja kupoprodajne cijene razmjerno broju novozaposlenih radnika s prebivalištem na području Grada Ludbrega prema slijedećem kriteriju:

* 10% kupoprodajne cijene za 3-5 novozaposlenih radnika,
* 20% kupoprodajne cijene za 6-10 novozaposlenih radnika,
* 30% kupoprodajne cijene za 11-15 novozaposlenih radnika,
* 40% kupoprodajne cijene za 16-20 novozaposlenih radnika,
* 50% kupoprodajne cijene za 21 i više novozaposlenih radnika.

(4) Za osiguranje plaćanja preostalog iznosa kupoprodajne cijene, odabrani ponuditelj prilikom sklapanja ugovora o kupoprodaji obvezan je Gradu Ludbregu predati javnobilježnički ovjerenu **bjanko zadužnicu** na preostali iznos ponuđene kupoprodajne cijene.

**OBVEZE ODABRANOG PONUDITELJA**

**Članak 9.**

(1) Kupac je dužan **ishoditi pravomoćni akt o građenju gospodarskog objekta (objekata)** na kupljenoj nekretnini, u roku od 1 (jedne) godine od dana sklapanja ugovora o kupoprodaji, te u daljnjem roku od 2 (dvije) godine od dana pravomoćnosti akta o građenju **izgraditi gospodarski objekt(e), odnosno izvršiti znatnije radove na istima** (pod znatnijim radovima na građevinskom objektu podrazumijeva se dovršenje radova na konstrukciji građevine u skladu s važećim prostorno-planskom dokumentacijom, s potpuno završenim pokrovom kao zaštitu konstrukcije od atmosferskih utjecaja i dovršenom vanjskom fasadom).

(2) **Rokovi iz stavka 1. ovog članka bitni su sastojci ugovora** o kupoprodaji tako da će se isti smatrati raskinutim uz obvezu povrata zemljišta Gradu Ludbregu ako kupac ne ispuni u roku bilo koju od predmetnih obveza, bez obzira na razloge neispunjenja.

(3) U slučaju raskida ugovora o kupoprodaji iz gore navedenih razloga, nakon što Gradu Ludbregu bude predana valjana tabularna isprava podobna za uknjižbu prava vlasništva u njegovo ime i korist, Grad Ludbreg se obvezuje kupcu vratiti nominalni iznos isplaćene kupoprodajne cijene za zemljište iz ugovora o kupoprodaji bez kamata, a kupac se obvezuje Gradu Ludbregu isplatiti **ugovornu kaznu zbog neispunjena**, u iznosu od 20% od ukupne kupoprodajne cijene zemljišta, u roku od 30 (trideset) dana od raskida ugovora o kupoprodaji.

(4) Obveze iz ovog članka koje se odnose na kupca odnose se i na sve njegove pravne slijednike.

(5) O obvezi ishođenja pravomoćnog akta o građenju objekta i obvezi izgradnje objekta odnosno izvršenje znatnijih radova sukladno navedenom, izvršit će se upis zabilježbe u zemljišnim knjigama kod Općinskog suda u Varaždinu.

(6) Do ispunjenja obveza navedenih u odredbama ovog članka kupcu nekretnine se **zabranjuje otuđenje i opterećivanje** kupljene nekretnine, a Grad Ludbreg zadržava **pravo prvokupa** predmetne nekretnine o čemu će se u zemljišnim knjigama kod Općinskog suda u Varaždinu izvršiti upis uknjižbe zabrane otuđenja i opterećivanja te prava prvokupa.

**Članak 10.**

(1) **U roku od 6 (šest) mjeseci od isteka roka za izgradnju gospodarskog objekta kupac je u pogledu oslobađanja plaćanja dijela kupoprodajne cijene, obvezan Gradu Ludbregu dostaviti**:

* ugovor o radu za svakog novozaposlenog radnika sklopljenog na minimalno godinu dana,
* potvrdu Hrvatskog zavoda za mirovinsko osiguranje za svakog novozaposlenog radnika,
* potvrdu Hrvatskog zavoda za mirovinsko osiguranje o ukupnom broju zaposlenih koja ne smije biti starija od 30 dana od dana podnošenja zahtjeva,
* presliku osobne iskaznice za svakog novozaposlenog radnika koji mora imati prebivalište na području Grada Ludbrega.

(2) Kupac koji u navedenom roku ne dostavi svu traženu dokumentaciju kojom dokazuje da je zaposlio određen broj novozaposlenih radnika potrebnih za oslobađanje od plaćanja dijela kupoprodajne cijene i ne ispuni svoju obvezu o zapošljavanju onog broja novozaposlenih radnika navedenog u poslovnom planu odabranog ponuditelja, obvezan je u roku od 15 (petnaest) dana od isteka predmetnog roka od 6 mjeseci, platiti Gradu Ludbregu razmjeran dio preostalog iznosa neplaćene kupoprodajne cijene zavisno od stvarnog broja novozaposlenih radnika s prebivalištem na području Grada Ludbrega za koje je dostavio traženu dokumentaciju kojom dokazuje broj novozaposlenih radnika.

(3) U roku od 30 (trideset) dana od isteka razdoblja od godinu dana za koje vrijeme je kupac obvezan imati određeni broj novozaposlenih radnika za koje koristi poticajna sredstva djelomičnog oslobađanja od plaćanja kupoprodajne cijene, **kupac je dužan dokazati da nije smanjen predmetni broj novozaposlenih radnika** dostavom Gradu Ludbregu potvrde Hrvatskog zavoda za mirovinsko osiguranje o ukupnom broju zaposlenih.

(4) Ako se u tom razdoblju kupac smanji ukupan broj novozaposlenih radnika s prebivalištem na području Grada Ludbrega ispod potrebnog broja radnika za koje koristi poticajna sredstva djelomičnog oslobađanja od plaćanja kupoprodajne cijene, kupac je obvezan u roku od 15 (petnaest) dana od isteka predmetnog roka od 30 (trideset) dana, platiti prodavatelju razmjeran dio preostalog iznosa neplaćene kupoprodajne cijene zavisno od stvarnog broja novozaposlenih radnika s prebivalištem na području Grada Ludbrega.

**PRIJELAZNE I ZAVRŠNE ODREDBE**

**Članak 11.**

(1) Ovo Rješenje stupa na snagu danom donošenja.

(2) Stupanjem na snagu ovog Rješenja prestaje važiti Rješenje o raspisivanju natječaja za prodaju zemljišta u „Gospodarskoj zoni sjever“ u Ludbregu, od 27.11.2015. (KLASA:944-01/15-01/18, URBROJ:2186/18-02/1-15-4).

**OBJAVLJENO: 15. rujna 2018. g.**

Predsjednik

Gradskog vijeća

Antun Šimić